কাজের রকমফের অনুযায়ী মস্তিষ্কে ভিন্ন ভিন্ন নেটওয়ার্ক সক্রিয় হয়ে ওঠে। ধরুন গাড়ির পেছনে লাগেজ ওঠাবেন আপনি। কিভাবে লাগেজটাকে রাখলে তা গাড়ির পেছন ঠিক মতো জায়গা করে নেবে এই সিদ্ধান্ত নিতে হবে আপনাকে। এজন্যে লাগেজের ছবিকে মনে মনে ঘুরাতে হবে সঠিক জায়গাটা খুঁজে বের করার জন্যে। এই সময়ে মস্তিষ্কের দৃশ্য সম্পর্কিত ভিজুয়োস্প্যশিয়াল নেটওয়ার্ক সক্রিয় হয়ে উঠবে। এই নেটওয়ার্ক মস্তিষ্কের পেছনদিককার প্যারাইটাল কর্টেক্স ও সম্মুখ অক্ষি-ক্ষেত্রের মধ্যকার যোগাযোগে অংশ নেয়।